CELEX: 32007L0061
Language: sk
Date: 2007-09-26 00:00:00
Title: Smernica Rady 2007/61/ES z  26. septembra 2007 , ktorou sa mení a dopĺňa smernica 2001/114/ES o určitom čiastočne alebo úplne dehydrovanom konzervovanom mlieku na ľudskú spotrebu

4.10.2007   
            
            
               SK
            
            
               Úradný vestník Európskej únie
            
            
               L 258/27
            
         
      SMERNICA RADY 2007/61/ES
   z 26. septembra 2007,
   ktorou sa mení a dopĺňa smernica 2001/114/ES o určitom čiastočne alebo úplne dehydrovanom konzervovanom mlieku na ľudskú spotrebu
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 37,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:
   
               (1)
            
            
               Vzhľadom na vzrastajúcu potrebu harmonizácie medzinárodného obchodu s mliekom a mliečnymi výrobkami by sa malo prijať ustanovenie na umožnenie štandardizácie obsahu bielkovín v určitom čiastočne alebo úplne dehydrovanom konzervovanom mlieku na minimálny obsah 34 % hmotnostných vyjadrený v beztukovej sušine.
            
         
               (2)
            
            
               Okrem umožnenia štandardizácie je nevyhnutné vymedziť suroviny, ako aj zloženie surovín používaných na úpravu obsahu bielkovín.
            
         
               (3)
            
            
               Cieľom nariadenia Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (2) je právna regulácia pridávania takýchto látok do potravín a ustanovuje sa v ňom zoznam vitamínov a minerálnych látok, ktoré sa môžu pridávať do potravín. Smernica Rady 2001/114/ES (3) by sa preto mala zmeniť a doplniť, aby sa umožnilo pridávanie vitamínov a minerálnych látok, ako sa ustanovuje v nariadení (ES) č. 1925/2006.
            
         
               (4)
            
            
               Smernica 2001/114/ES by sa mala zodpovedajúcim spôsobom zmeniť a doplniť,
            
         PRIJALA TÚTO SMERNICU:
   Článok 1
   Smernica 2001/114/ES sa týmto mení a dopĺňa takto:
   
               1.
            
            
               Článok 2 sa vypúšťa.
            
         
               2.
            
            
               Príloha I sa mení a dopĺňa v súlade s prílohou k tejto smernici.
            
         Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 31. augusta 2008. Komisii bezodkladne oznámia znenie týchto zákonov, právnych predpisov a správnych opatrení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť tretím dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.
   
      V Bruseli 26. septembra 2007
      
         
            Za Radu
         
         
            predseda
         
         J. SILVA
         
      
   
   
      (1)  Stanovisko z 5. septembra 2007 (zatiaľ neuverejnené v úradnom vestníku).
   
      (2)  Ú. v. EÚ L 404, 30.12.2006, s. 26.
   
      (3)  Ú. v. ES L 15, 17.1.2002, s. 19. Smernica zmenená a doplnená Aktom o pristúpení z roku 2003.
   
      PRÍLOHA
      Príloha I k smernici 2001/114/ES sa mení a dopĺňa takto:
      
                  1.
               
               
                  V bode 1 „Čiastočne dehydrované mlieko“ sa prvý odsek nahrádza takto:
                  „Je to výrobok v tekutom stave, aj prisladený, získaný čiastočným odstránením vody z mlieka, z úplne alebo čiastočne odtučneného mlieka alebo zo zmesi týchto výrobkov, ktorý môže byť s prísadou smotany alebo úplne dehydrovaného mlieka alebo obidvoch, pričom prídavok úplne dehydrovaného mlieka v hotových výrobkoch neprevyšuje 25 % celkového obsahu mliečnej sušiny.“
               
            
                  2.
               
               
                  V bode 2 „Úplne dehydrované mlieko“ sa prvý odsek nahrádza takto:
                  „Je to výrobok v tuhom stave, v ktorom obsah vody nepresahuje 5 % hmotnostných hotového výrobku, získaný odstránením vody z mlieka, z úplne alebo čiastočne odtučneného mlieka, zo smotany alebo zo zmesi týchto výrobkov.“
               
            
                  3.
               
               
                  Bod 3 „Spracovanie“ sa mení a dopĺňa takto:
                  
                              a)
                           
                           
                              V písmene b) sa úvodné slová nahrádzajú takto:
                              „Bez toho, aby bolo dotknuté nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (1), sa konzervovanie výrobkov uvedených v bodoch 1 a 2 dosiahne:
                           
                        
                              b)
                           
                           
                              Dopĺňa sa toto písmeno:
                              
                                          „c)
                                       
                                       
                                          Bez toho, aby boli dotknuté požiadavky na zloženie uvedené v bodoch 1 a 2 tejto prílohy, sa obsah bielkovín v mlieku môže upraviť na minimálny obsah 34 % hmotnostných (vyjadrený v beztukovej sušine) pridaním a/alebo odstránením zložiek mlieka, a to spôsobom, pri ktorom sa v upravovanom mlieku nezmení pomer srvátkových bielkovín ku kazeínu.“
                                       
                                    
                        
            
                  4.
               
               
                  Bod 4 „Povolené prísady“ sa nahrádza takto:
                  „4.   Povolené prísady a suroviny
                  
                              a)
                           
                           
                              Vitamíny a minerálne látky v súlade s nariadením Európskeho parlamentu a Rady (ES) č. 1925/2006 z 20. decembra 2006 o pridávaní vitamínov a minerálnych látok a niektorých ďalších látok do potravín (2).
                           
                        
                              b)
                           
                           
                              Povolené suroviny na účely úpravy obsahu bielkovín podľa bodu 3 písm. c) sú tieto:
                              
                                          i)
                                       
                                       
                                          mliečny bielkovinový koncentrát (retentát)
                                          mliečny bielkovinový koncentrát je výrobok získaný zahusťovaním mliečnych bielkovín ultrafiltráciou mlieka, čiastočne odtučneného mlieka alebo odtučneného mlieka;
                                       
                                    
                                          ii)
                                       
                                       
                                          mliečny permeát
                                          mliečny permeát je výrobok získaný odstraňovaním mliečnych bielkovín a mliečneho tuku z mlieka, čiastočne odtučneného mlieka alebo odtučneného mlieka ultrafiltráciou a
                                       
                                    
                                          iii)
                                       
                                       
                                          laktóza
                                          laktóza je prirodzená zložka mlieka zvyčajne získavaná zo srvátky s obsahom bezvodej laktózy v sušine najmenej 99,0 % hmotnostných. Môže byť anhydridom, obsahovať jednu molekulu kryštalickej vody alebo môže byť zmesou oboch foriem.
                                       
                                    
                        
            
         (1)  Ú. v. EÚ L 139, 30.4.2004, s. 55, zmenené v Ú. v. EU L 226, 25.6.2004, s. 22.“
      
         (2)  Ú. v. EÚ L 404, 30.12.2006, s. 26.“